Чаша кафе = 1/5 от калориите, нужни за деня!? | здраве.bg
Черното кафе не съдържа калории, но в комбинация с мляко и сметана те могат да станат над 300. (фото: sxc.hu)
Чашата кафе може да е калорична колкото цяло ядене, като в някои случаи достига 400 калории, съобщи Би Би Си. Причината е в пълномасленото мляко, сметаната и какаото.
Диетичните варианти с обезмаслено мляко обаче могат да съдържат едва 30 калории. Черното кафе е с нула калории, но те могат да достигнат и до 20. Чаша кафе мока с пълномаслено мляко обаче достига до 396 калории. Същото кафе с обезмаслено мляко и разбита сметана е с 326 калории.
Положението с диетичните варианти е много различно. Кафе с нискомаслено мляко може да е около 71 калории, а диетично капучино с повече пяна и по-малко мляко - 27 калории.
Сандвичите и сладкишите в кафенетата не се препоръчват на хората, които искат да се хранят здравословно. Всеки знае, че парче шоколадова торта е над 600 калории, но и по-скромни на вид наслади водят до напълняване, ако се ядат редовно.
Палачинка с конфитюр, например, може да съдържа 423 калории, а сандвич с кашкавал - 500 калории. Дори бургерът е по-здравословен от сладките изкушения. Някои сандвичи в кафенета съдържат повече калории, мазнини и сол дори от "Биг Мак", установи изследването.
Препоръчваните дневни калории за жените са 2000, а за мъжете - 2500. Така комбинация от богато кафе и лека закуска може да надхвърли половината от дневната дажба.
Изследването е направено за асоциацията за защита на потребителите "Уич". Тя настоява калоричността на напитките и другите хранителни продукти да е посочена ясно в заведенията. БТА
- Кафето не повишава кръвното, ако сте здрави
кафе, калории